CELEX: 31997R2523
Language: el
Date: 1997-12-16 00:00:00
Title: Κανονισμός (ΕΚ) αριθ. 2523/97 της Επιτροπής της 16ης Δεκεμβρίου 1997 για την τροποποίηση του κανονισμού (ΕΟΚ) αριθ. 1014/90 περί λεπτομερών κανόνων εφαρμογής για τον ορισμό, το χαρακτηρισμό και την παρουσίαση των αλκοολούχων ποτών (Κείμενο που παρουσιάζει ενδιαφέρον για τον ΕΟΧ)

Avis juridique important

|

31997R2523

Κανονισμός (ΕΚ) αριθ. 2523/97 της Επιτροπής της 16ης Δεκεμβρίου 1997 για την τροποποίηση του κανονισμού (ΕΟΚ) αριθ. 1014/90 περί λεπτομερών κανόνων εφαρμογής για τον ορισμό, το χαρακτηρισμό και την παρουσίαση των αλκοολούχων ποτών (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 346 της 17/12/1997 σ. 0046 - 0047

ΚΑΝΟΝΙΣΜΟΣ (ΕΚ) αριθ. 2523/97 ΤΗΣ ΕΠΙΤΡΟΠΗΣ της 16ης Δεκεμβρίου 1997 για την τροποποίηση του κανονισμού (ΕΟΚ) αριθ. 1014/90 περί λεπτομερών κανόνων εφαρμογής για τον ορισμό, το χαρακτηρισμό και την παρουσίαση των αλκοολούχων ποτών (Κείμενο που παρουσιάζει ενδιαφέρον για τον ΕΟΧ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 1576/89 του Συμβουλίου, της 29ης Μαΐου 1989, για τη θέσπιση των γενικών κανόνων σχετικά με τον ορισμό, το χαρακτηρισμό και την παρουσίαση των αλκοολούχων ποτών (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 1 παράγραφος 4 στοιχείο i) 1.β) και το άρθρο 15,Εκτιμώντας:ότι ο κανονισμός (ΕΚ) αριθ. 2482/95 της Επιτροπής, της 25ης Οκτωβρίου 1995, για ορισμένα μεταβατικά μέτρα για την Αυστρία στον τομέα των αλκοολούχων ποτών (2), όπως τροποποιήθηκε τελευταία από τον κανονισμό (ΕΚ) αριθ. 158/97 (3), επιτρέπει να παρασκευάζονται και να διατίθενται στο εμπόριο στην Αυστρία ορισμένα αποστάγματα φρούτων που προέρχονται από ορισμένα φρούτα με ανώτατη περιεκτικότητα σε μεθυλική αλκοόλη 1 500 γραμμαρίων ανά εκατόλιτρο αλκοόλης σε 100 % vol έως τις 31 Δεκεμβρίου 1997, αναμένοντας αποτίμηση των δυνατοτήτων μειώσεως αυτής της περιεκτικότητας σε μεθανόλη 7ότι πρέπει να εισαχθούν σ' αυτό το στάδιο νέα χαμηλότερα όρια για την περιεκτικότητα σε μεθανόλη ορισμένων αποσταγμάτων φρούτων που παρασκευάζονται στην Αυστρία, με βάση τα αποτελέσματα των μελετών που εκπονήθηκαν στην Αυστρία σχετικά με τις δυνατότητες μείωσης της περιεκτικότητας σε μεθανόλη των συγκεκριμένων αποσταγμάτων φρούτων 7 ότι πρέπει, επίσης, να παρακολουθείται ο αντίκτυπος της εξέλιξης των διαφόρων πτυχών που έχουν σχέση με τη μέγιστη περιεκτικότητα σε μεθανόλη αυτών των αποσταγμάτων φρούτων, διότι τα όρια αυτά εφαρμόζονται για τα ίδια αποστάγματα φρούτων που παρασκευάζονται στα άλλα κράτη μέλη και ότι πρέπει να συνεχιστεί να εξετάζονται δυνατότητες για τη μείωση της περιεκτικότητας σε μεθανόλη σε αυτά τα αποστάγματα φρούτων, λαμβανομένης υπόψη της εξέλιξης των τεχνικών και παράλληλα των παραδοσιακών χαρακτηριστικών αυτών των προϊόντων 7ότι πρέπει να προβλεφθούν μεταβατικές διατάξεις για να είναι δυνατόν να διατεθούν στο εμπόριο τα εν λόγω αποστάγματα φρούτων που παρασκευάσθηκαν στην Αυστρία πριν από την έναρξη ισχύος των νέων χαμηλότερων περιεκτικοτήτων σε μεθυλική αλκοόλη 7ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής εφαρμογής των αλκοολούχων ποτών,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 Οι ακόλουθοι παράγραφοι 4 και 5 προστίθενται στο άρθρο 6 του κανονισμού (ΕΟΚ) αριθ. 1014/90:«4. Σε εφαρμογή του άρθρου 1 παράγραφος 4 στοιχείο i) 1.β) του κανονισμού (ΕΟΚ) αριθ. 1576/89, η ανώτατη περιεκτικότητα σε μεθυλική αλκοόλη των αποσταγμάτων από κόκκινα και μαύρα φραγκοστάφυλα (Ribes species), από Vogelbeerc (Sorbus aucuparia) και από Holunder (Sambucus nigra) καθορίζεται σε 1 350 γραμμάρια ανά εκατόλιτρο αλκοόλης σε 100 % vol και η ανώτατη περιεκτικότητα σε μεθυλική αλκοόλη των αποσταγμάτων από σμέουρα (Rubus idaeus L.) και από μούρα (Rubus fruciosus L.) σε 1 200 γραμμάρια ανά εκατόλιτρο αλκοόλης σε 100 % vol.5. Τα αποστάγματα φρούτων που αναφέρονται στην παράγραφο 4, που παρασκευάζονται στην Αυστρία και κατέχονται στο στάδιο της πώλησης στον τελικό καταναλωτή στις 31 Δεκεμβρίου 1997 και τα οποία συμφωνούν με τις διατάξεις όσον αφορά την ισχύουσα περιεκτικότητα σε μεθανόλη κατά την ημερομηνία αυτή στην Αυστρία, μπορούν να διατεθούν σε κυκλοφορία και να εξαχθούν μέχρις εξαντλήσεως των αποθεμάτων.»Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Εφαρμόζεται από την 1η Ιανουαρίου 1998.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 16 Δεκεμβρίου 1997.Για την ΕπιτροπήFranz FISCHLERΜέλος της Επιτροπής(1) ΕΕ L 160 της 12. 6. 1989, σ. 1.(2) ΕΕ L 256 της 26. 10. 1995, σ. 12.(3) ΕΕ L 27 της 30. 1. 1997, σ. 8.